
Ehitusloa väljastamine
või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Kompassi tn 16 kinnistu omanikult ehitusloa taotlus aiamaja püstitamiseks  koos seadusega ettenähtud korras kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „väline tulekustutusvesi on tagada veehoidlast (koos veevõtukohtadega), ette nähtud Suur Primorskoje aiandusühistu üldplaneeringuga.“ Kuna lause on koostatud grammatiliselt ebakorrektselt, on arusaamatu, kas tuletõrje veevõtukohad on olemas AÜ Suur Primorskoje territooriumil või neid on vaja tagada.

25.09.2010 a Majandus- ja kommunikatsiooniministri määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 
Kompassi tn 16 aiamaja püstitamise ehitusprojektis on lisatud situatsiooniskeem, millel tuletõrje veevõtukoht on märkimata. 
Kompassi tn 16 kinnistu vastavalt  07.10.1999 Narva Linnavalitsuse korraldusele nr 2545-k „AÜ Suur Primorskoje piiride ja pindala kinnitamine“ kuulub täpsustatud AÜ Suur Primorskoje üldpindala koosseisu.

Ehitusloa menetluse käigus selgus, et AÜ Suur Primorskoje territooriumil nõutud tuletõrje veevõtukoht puudub. Aprillis 2010 AÜ Suur Primorskoje esimees oma vastuses ehitusjärelevalve osakonna päringule teatas, et AÜ Suur Primorskoje territooriumil ei ole kohti, kuhu saab ehitada tuletõrje veevõttu. 
AÜ Suur Primorskoje on asutatud eelmise sajandi 60-ndate aastate alguses, umbes 50 aasta jooksul on AÜ Suur Primorskoje territooriumil ehitatud ja kasutatud nii aiamaju kui ka teisi majandusehitisi.    
Geodeesia ja maakorralduse osakonna andmetel AÜ Suur Primorskoje territooriumil on 273 aiandusmaatükki. Tänaseks AÜ Suur Primorskoje üldmaa ja teed on erastamata ning aiandusühistu avaldus teede ja üldmaa erastamiseks on esitamata, ehk Narva Linnavalitsuse korraldusega nr 2545-k määratud teed ja üldmaa on reformimata riigimaa.
Tulenevalt ülaltoodust võib Kompassi tn 16 aiamaja püstitamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punktis 5 nõuetele ning ehitusseaduse § 24 lõike 1 punkti 1 alusel keelduda ehitusloa väljastamisest. Kompassi tn 16 aiamaja püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Suur Primorskoje territooriumil ei ole Kompassi tn 16 kinnistu omaniku kohustus.
Kuna antud küsimus ei ole üheselt võetav, siis vastuvõtmisel tuleb kasutada kaalutlusõigust. 

2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3. Narva linna ehitusmääruse § 24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS

Väljastada ehitusluba Kompassi tn 16 kinnistule aiamaja püstitamiseks.
3. ALTERNATIIVOTSUS

Keelduda ehitusloa väljastamisest Kompassi tn 16 kinnistule aiamaja püstitamiseks.
                                                                    4. RAKENDUSSÄTTED

4.1. Korraldus jõustub seadusega ettenähtud korras.
 4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

